b"\n_START_ARTICLE_\nJuana Francisca Rubio\n_START_SECTION_\nBiografia\n_START_PARAGRAPH_\nVa n\xc3\xa9ixer a Madrid el 27 de desembre de 1911, encara que en el seu registre d'entrada com a exiliada a M\xc3\xa8xic figura com a data de naixement el 27 de desembre de 1914._NEWLINE_Ja de petita descobr\xc3\xad que li agradava la il\xc2\xb7lustraci\xc3\xb3, i admirava els cartells de Federico Ribas per als productes de Gal. Igualment, admirava els cartellistes de la Primera Guerra Mundial, Rafael de Penagos i M\xc3\xa9ndez Bringa. _NEWLINE_A La Gallofa, el taller madrileny de les Joventuts Socialistes Unificades on es congregaren pintors, escultors, dibuixants, gravadors i brodadors al servei de la defensa republicana, \xc3\xa9s on es va dedicar al cartellisme, essent una de les dues \xc3\xbaniques dones que hi col\xc2\xb7laboraven, il\xc2\xb7lustrant l'esfor\xc3\xa7 b\xc3\xa8l\xc2\xb7lic._NEWLINE_Es cas\xc3\xa0 amb el pintor i dibuixant Jos\xc3\xa9 Lu\xc3\xads Bardasano, amb qui tingu\xc3\xa9 dos fills.\n_START_SECTION_\nCartellista republicana\n_START_PARAGRAPH_\nEn els seus treballs es palesa una marcada al\xc2\xb7lusi\xc3\xb3 a la dona com un \xc3\xa9sser fort i solidari i es mostra l'activitat de les dones a la guerra. A m\xc3\xa9s, va il\xc2\xb7lustrar l'\xc3\xa0lbum Mi patria sangra i va fer dibuixos per a peri\xc3\xb2dics com el Frente Universitario. De la mateixa manera va col\xc2\xb7laborar amb organitzacions per a la dona com Muchachas de Madrid, pertanyent a les Joventuts Socialistes Unificades, i va formar part de la Uni\xc3\xb3n de Mujeres Antifascistas, la Uni\xc3\xb3 de Noies de Val\xc3\xa8ncia o publicaciones de guerra, com Espartacus o Companya. Setmanari de la dona, una revista publicada a Barcelona els anys 1937-38._NEWLINE_M\xc3\xa9s endavant, durant la presa de Madrid, es va veure obligada a traslladar-se a Val\xc3\xa8ncia \xe2\x80\x93tamb\xc3\xa9 s'hi trasllad\xc3\xa0 el govern i tamb\xc3\xa9 el taller La Gallofa; comen\xc3\xa7ava aleshores una \xc3\xa8poca d'exili. Va viatjar a Barcelona amb la seva filla, Mar\xc3\xada Francisca Bardasano Rubio (\xc2\xabMaruja\xc2\xbb), que tenia tres anys aleshores, des d'on van prendre un tren cap a Fran\xc3\xa7a, que va ser bombardejat, per la qual cosa va haver de fugir a peu pels Pirineus. Van ser capturades i portades a un dels camps de concentraci\xc3\xb3 per a republicans a Fran\xc3\xa7a. Ja a Par\xc3\xads va fer gestions per a l'alliberament del seu marit, que es trobava en el camp de concentraci\xc3\xb3 d'Argelers-sur-Mer.\n_START_SECTION_\nExili a M\xc3\xa8xic\n_START_PARAGRAPH_\nLa fam\xc3\xadlia es va reunir i van partir, rumb a M\xc3\xa8xic, en el buc Sinaia, noliejat pel govern de L\xc3\xa1zaro C\xc3\xa1rdenas. Van arribar a Veracruz el 13 de juny de 1939. Una vegada all\xc3\xad, es va dedicar a la il\xc2\xb7lustraci\xc3\xb3 de contes per a nens, postals nadalenques i a dissenyar imatges per a la moda i productes de bellesa, com els de la firma Sara Glein, per\xc3\xb2 en cap moment va deixar la seva labor com a cartellista. L'any 1949 va exposar la seva obra al C\xc3\xadrculo de Bellas Artes de M\xc3\xa8xic._NEWLINE_Va tornar a Espanya el 1961 i se li va atorgar la Creu al M\xc3\xa8rit de Sciences et Letres de Fran\xc3\xa7a el 1964."